Davichi (խումբ)

**Davichi** (հանգըլ՝ 다비치), հարավկորեական դուետ, որի անդամներն են Լի Հե Ռին ու Կան Մին Կյոնը։ Դուետը կազմվել է 2008 թվականին «Mnet Media» գործակալության կողմից։

## Կարիերա
### 2008-2010 թվականներ։ «Amaranth», «Davichi in Wonderland» և «Innocence»
2008 թվականի փետրվարի 4-ին դուետը թողարկում է իր առաջնելույթային «Amaranth» ալբոմը։ Գլխավոր «I Hate You, I Love You» երգը արժանացել է «Cyworld Digital Music»-ի «Ամսվա երգ» մրցանակին։ «I Hate You, I Love You» երգի պրոմոշրջագայության ավարտից հետո, դուետը վերադառնում է «Sad Promise» երգի պրոմոշրջագայությամբ։ 2008 թվականի հուլիսի 8-ին Davichi-ն թողարկում է վերահրատարակված առաջին ալբոմը «Vivid Summer Edition» անունով ու «Love and War» գլխավոր երգով։

2008 թվականին դուետը հաղթում է «Լավագույն նորեկ արտիստ» անվանակարգում այնպիսի միջոցառումների ժամանակ, որոնցից են «Mnet Asian Music Awards»-ը, «Golden Disk Awards»-ը և «Seoul Music Awards»-ը։

2009 թվականի մարտի 5-ին թողարկվում է առաջին «Davichi in Wonderland» մինի ալբոմը «8282» գլխավոր երգով։ Երգը հանրաճանաչություն է վայելում հասարակության մեջ, որն էլ դուետին բերում է բարձր հորիզոնականներ հիթ-շքերթներում։

2010 թվականի ապրիլի 30-ին թողարկվում է դուետի նոր «Innocence» մինի ալբոմի անոնսը, որի գլխավոր սինգլը «Time, Please Stop»-ն էր։ Մայիսի 6-ին մինի ալբոմը թողարկվում է վաճառման։ Երեք օր անց թողարկվում է «Time, Please Stop» երգի տեսահոլովակը, որտեղ նկարահանվել էր T-ara խմբի անդամ Ըն Ջոնը։

### 2011-2012 թվականներ։ «Love Delight»
2011 թվականի օգոստոսի 16-ին հայտնվում է տեղեկություն այն մասին, որ դուետը պետք է թողարկի իր երրորդ «Love Delight» անունով մինի ալբոմը ամսվա վերջին։ 2011 թվականի օգոստոսի 27-ին դուետի գործակալությունը հայտնում է, որ ալբոմը ներբեռնվել է համացանց։ Չնայած նրան, որ համացանց ներբեռնված ալբոմը շատ արագ է տարածվում կայքերում, գործակալությունը չի տեղափոխում ռելիզի ամսաթիվը։ Օգոստոսի 29-ին թողարկվում է Davichi-ի երրորդ մինի ալբոմը «Don’t Say Goodbye» գլխավոր երգով։ Երեք շաբաթների ընթացքում երգը զբաղեցնում է կորեական Gaon Digital և Billboard հիթ-շքերթների քեյ փոփ երգերի թեժ հարյուրակում առաջին տեղը։

2012 թվականի հոկտեմբերի 7-ին լուրեր են տարածվում, ու դուետը լքում է գործակալությունն ու տեղափոխվում անկախ ընկերության հովանավորության տակ, միայն թե անցնում է մեկ ամսից քիչ ժամանակ և այդ լուրերը հերքվում են, ու դուետի անդամները նոր պայմանագրեր են կնքում ու մնում «Core Contents Media»-ում։

### 2013 թվական։ «Mystic Ballad» և «Be Warmed»
2013 թվականի փետրվարի 27-ին թողարկվում են դուետի երկրորդ «Mystic Ballad» անունով ստուդիական ալբոմի պրոմոնկարները։ Նկարների վրայի տեղեկությունը հայտնում էր, որ ալբոմը կթողարկվի մարտի 20-ին և ձայնագրման ժամանակ համագործակցել է Duble Sidekick-ի, Verbal Jint-ի, Ջունգ Սուկ Վոնի ու Ռյու Ջե Հյունի հետ։ Մարտի 3-ին թողարկվել է գլխավոր «Turtle» երգի տեսահոլովակը 5dolls խմբի Հե Յոնի հետ։ Երգը շատ արագ զբաղեցնում է հիթ-շքերթների առաջատար հորիզոնականները և Gaon հիթ-շքերթի առաջին հորիզոնականը։ Մարտի 18-ին թողարկվում է «Just the Two of Us» տեսահոլովակը։ Մի քանի ժամ անց վաճառքի է դուրս գալիս ալբոմն ու ռելիզից անմիջապես հետո գլխավորում է կորեական հիթ-շքերթները։ «Just the Two of Us» երգի պրոմոշրջագայությունը սկսվում է մարտի 21-ին M! Countdown հաղորդման բեմում։ Մարտի 28-ին դուետը զբաղեցնում է առաջին հորիզոնականը M! Countdown շոուում, և նրանք ստանում են առաջնելույթից հետո թվով 15-րդ երաժշտական մրցանակը։

Ապրիլի 1-ին Davichi-ն թողարկում է իր «Be Warmed» (Verbal Jint-ի հետ) թվային սինգլը և նույնանուն երաժշտական տեսահոլովակ։ Երգը պետք է ներառվեր «Mystic Ballad» ալբոմում, սակայն անհայտ պատճառներով թրեքը հանվում է ալբոմի կազմից։ Երգը հայտնի է դառնում Հարավային Կորեայում ու զբաղեցնում է առաջին հորիզոնականները երաժշտական հիթ-շքերթներում, այդ թվում ստանալով «all-kill» կոչումը։

## Սկավառակագրություն
;Ստուդիական ալբոմներ
* 2008 : *Amaranth*
* 2013 : *Mystic Ballad*

;Մինի ալբոմներ
* 2009 : *Davichi in Wonderland*
* 2010 : *Innocence*
* 2011 : *Love Delight*

## Մրցանակներ ու անվանակարգումներ

### Մրցանակներ երաժշտական հաղորդումներում

## Ծանոթագրություններ

## Աղբյուրներ
* Official website 

Կատեգորիա:2008 հիմնադրված երաժշտական խմբեր
Կատեգորիա:Հարավկորեական երաժշտական խմբեր
Կատեգորիա:Քեյ փոփ երաժշտական խմբեր